CELEX: 32020D1550
Language: hr
Date: 2020-10-23 00:00:00
Title: Provedbena odluka Komisije (EU) 2020/1550 оd 23. listopada 2020. o utvrđivanju višegodišnjeg programa kontrola za razdoblje 2021.–2025. koje trebaju provoditi stručnjaci Komisije u državama članicama radi verifikacije primjene propisa Unije o poljoprivredno-prehrambenom lancu

26.10.2020   
               
               
                  HR
               
               
                  Službeni list Europske unije
               
               
                  L 354/9
               
            
         PROVEDBENA ODLUKA KOMISIJE (EU) 2020/1550
         оd 23. listopada 2020.
         o utvrđivanju višegodišnjeg programa kontrola za razdoblje 2021.–2025. koje trebaju provoditi stručnjaci Komisije u državama članicama radi verifikacije primjene propisa Unije o poljoprivredno-prehrambenom lancu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 118. stavak 1. točku (a),
         budući da:
         
                     (1)
                  
                  
                     Za provedbu propisa Unije o poljoprivredno-prehrambenom lancu odgovorne su države članice, čija nadležna tijela organiziranjem službenih kontrola prate i verificiraju djelotvorno ispunjavanje i izvršavanje zahtjeva Unije. Usporedno s tim praćenjem i verifikacijom člankom 116. Uredbe (EU) 2017/625 od stručnjaka Komisije zahtijeva se da provode kontrole, uključujući revizije, u državama članicama kako bi verificirali primjenu propisa Unije. Te kontrole Komisije trebalo bi provoditi u područjima sigurnosti hrane i hrane za životinje, zdravlja i dobrobiti životinja, zdravlja bilja, sredstava za zaštitu bilja te funkcioniranja nacionalnih sustava kontrola i nadležnih tijela koja njima upravljaju, uzimajući u obzir sinergije s mehanizmima kontrole u okviru zajedničke poljoprivredne politike.
                  
               
                     (2)
                  
                  
                     Komisija je izradila višegodišnji program kontrola za razdoblje 2021.–2025. koji je usklađen s mandatom Komisije i odražava njegove prioritete. Te kontrole provode stručnjaci Komisije u državama članicama radi verifikacije primjene propisa u navedenim područjima. Tijekom postupka određivanja prioriteta korišteni su različiti kriteriji, među ostalim utvrđeni rizici za potrošače, životinje ili biljke, prethodni rezultati država članica u tom području, količina proizvodnje, informacije iz relevantnih izvora (npr. Europska agencija za sigurnost hrane) te iz sustava upravljanja informacijama za službene kontrole (IMSOC) i njegovih sastavnih dijelova.
                  
               
                     (3)
                  
                  
                     Višegodišnji program kontrola pridonosi prioritetnom području Komisije „europski zeleni plan” (2) i strategiji „od polja do stola za pravedan, zdrav i ekološki prihvatljiv prehrambeni sustav” (3). Njime se pridonosi i praćenju zajedničke poljoprivredne politike u skladu s pravilima o višestrukoj sukladnosti utvrđenima u Uredbi (EU) br. 1306/2013 Europskog parlamenta i Vijeća (4). Kontrole utvrđene u višegodišnjem programu kontrola Komisiji omogućuju da ispuni svoje pravne obveze nadzora primjene propisa Unije verifikacijom usklađenosti službenih kontrola u državama članicama u relevantnim područjima s propisima Unije,
                  
               DONIJELA JE OVU ODLUKU:
         
            Članak 1.
            Višegodišnji program kontrola za razdoblje 2021.–2025. koje trebaju provoditi stručnjaci Komisije u državama članicama kako je predviđeno u članku 116. stavku 1. Uredbe (EU) 2017/625 utvrđen je u Prilogu.
         
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 23. listopada 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 95, 7.4.2017., str. 1.
         
         
            (2)  COM(2019) 640 final.
         
            (3)  COM(2020) 381 final.
         
            (4)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).
      
      
         
            PRILOG
            U ovom se Prilogu utvrđuje program kontrola koje trebaju provoditi stručnjaci Komisije u državama članicama u područjima obuhvaćenima Uredbom (EU) 2017/625 za razdoblje 2021.–2025.
            Komisija je za predmetno razdoblje utvrdila određena prioritetna područja u područjima sigurnosti hrane i hrane za životinje, kvalitete hrane, zdravlja i dobrobiti životinja, zdravlja bilja, sredstava za zaštitu bilja te funkcioniranja nacionalnih sustava kontrole i nadležnih tijela.
            Kontrole Komisije obuhvaćaju sve države članice u svakom prioritetnom području. Posebna pitanja obuhvaćena pojedinačnim kontrolama prilagođavaju se situaciji u svakoj državi članici.
            Stručnjaci Komisije provode kontrole, uključujući verifikacije na licu mjesta, revizije i administrativne analize u skladu s člankom 116. Uredbe (EU) 2017/625.
            Višegodišnjim programom kontrola Komisije za kontrole u državama članicama za razdoblje 2021.–2025. za verifikaciju primjene pravila u područjima obuhvaćenima člankom 1. stavkom 2. Uredbe (EU) 2017/625 obuhvaćena su i druga područja predviđena tom uredbom, kao što su kontrole prijevara i uvoza. Navedena su u poglavljima 1.–10. (raščlanjena po području i posebnom cilju) i poglavlju 11. (raščlanjena po godini) ovog Priloga.
            1.   Hrana i sigurnosti hrane
            
            
                        Prioritetno područje
                     
                     
                        Posebni ciljevi
                     
                  
                        
                           Hrana životinjskog podrijetla
                        
                        
                           (npr. sigurnost mesa sisavaca i ptica te proizvoda od njih, mlijeka i mliječnih proizvoda, proizvoda ribarstva i proizvodna higijena živih školjkaša)
                        
                     
                     
                        Verifikacija usklađenosti država članica s primjenjivim propisima Unije o sigurnosti hrane kojima se uređuje proizvodnja i stavljanje na tržište hrane životinjskog podrijetla (što obuhvaća i sljedivost i označivanje, uključujući genetski modificirane organizme), s posebnim naglaskom na meso sisavaca i ptica i proizvoda od njih, mlijeko i mliječne proizvode, proizvode ribarstva i žive školjke, te provedba odgovarajućih službenih kontrola.
                     
                  
                        
                           Zoonoze koje se prenose hranom
                        
                        
                           (npr. salmonela)
                        
                     
                     
                        Verifikacija usklađenosti država članica s primjenjivim propisima Unije kojima se uređuje kontrola zoonoza koje se prenose hranom, s posebnim naglaskom na razini provedbe i učinkovitosti nacionalnih veterinarskih programa koje sufinancira Komisija, te provedba odgovarajućih službenih kontrola.
                     
                  
                        
                           Hrana neživotinjskog podrijetla
                        
                        
                           (npr. sigurnost voća i povrća, začinskog bilja, začina i klica)
                        
                     
                     
                        Verifikacija usklađenosti država članica s primjenjivim propisima Unije o sigurnosti hrane kojima se uređuje proizvodnja i stavljanje na tržište hrane neživotinjskog podrijetla (što obuhvaća i sljedivost i označivanje, uključujući genetski modificirane organizme), s posebnim naglaskom na mikrobiološkoj sigurnosti, te provedba odgovarajućih službenih kontrola.
                     
                  
                        
                           Ostaci u živim životinjama i hrani životinjskog podrijetla
                        
                        
                           (ostaci veterinarsko-medicinskih proizvoda, pesticida i kontaminanata)
                        
                     
                     
                        Verifikacija usklađenosti država članica s primjenjivim propisima Unije kojima se uređuju ostaci veterinarsko-medicinskih proizvoda, pesticida i kontaminanata u živim životinjama i hrani životinjskog podrijetla.
                        Verifikacija usklađenosti planova praćenja ostataka koje su dostavile države članice sa zahtjevima utvrđenima u relevantnim propisima Unije.
                     
                  
                        
                           Kontaminanti u hrani neživotinjskog podrijetla
                        
                        
                           (npr. mikotoksini)
                        
                     
                     
                        Verifikacija, na temelju višegodišnjih nacionalnih planova kontrola država članica i izvješća o njima, usklađenosti službenih kontrola kontaminanata u hrani neživotinjskog podrijetla sa zahtjevima utvrđenima u relevantnim primjenjivim propisima Unije.
                     
                  2.   Sigurnosti hrane i hrane za životinje
            
            
                        Prioritetno područje
                     
                     
                        Posebni ciljevi
                     
                  
                        
                           Opća higijena hrane za životinje
                        
                        
                           (higijena hrane za životinje, odobrenje i registracija objekata, sljedivost, označivanje i kontaminanti)
                        
                     
                     
                        Verifikacija usklađenosti država članica s primjenjivim propisima Unije kojima se uređuje higijena hrane za životinje (s posebnim naglaskom na higijeni hrane za životinje, odobrenju i registraciji objekata, kontaminantima, sljedivosti i označivanju, uključujući genetski modificirane organizme) te provedba odgovarajućih službenih kontrola.
                     
                  
                        
                           Ljekovita hrana za životinje
                        
                     
                     
                        Verifikacija usklađenosti država članica s pravnim zahtjevima Unije kojima se uređuje proizvodnja ljekovite hrane za životinje, koji se primjenjuju od siječnja 2022.
                     
                  
                        
                           Nusproizvodi životinjskog podrijetla i od njih dobiveni proizvodi
                        
                        
                           (sektor mesa, pogoni za preradu)
                        
                     
                     
                        Verifikacija usklađenosti država članica s primjenjivim propisima Unije kojima se uređuje rukovanje, uporaba i odlaganje nusproizvoda životinjskog podrijetla i od njih dobivenih proizvoda proizvedenih u Uniji ili stavljenih na tržište Unije te provedba odgovarajućih službenih kontrola, s posebnim naglaskom na sektoru mesa i pogonima za preradu.
                     
                  3.   Zdravlje životinja
            
            
                        Prioritetno područje
                     
                     
                        Posebni ciljevi
                     
                  
                        
                           Aktivne epizootske bolesti
                        
                        
                           (npr. afrička svinjska kuga, visokopatogena influenca ptica)
                        
                     
                     
                        Verifikacija usklađenosti država članica s primjenjivim propisima Unije kojima se uređuje kontrola značajnih aktivnih bolesti životinja, kao što su afrička svinjska kuga i visokopatogena influenca ptica, te provedba odgovarajućih službenih kontrola.
                     
                  
                        
                           Zoonoze koje se ne prenose hranom
                        
                        
                           (npr. bjesnoća)
                        
                     
                     
                        Verifikacija usklađenosti država članica s primjenjivim propisima Unije kojima se uređuje kontrola zoonoza koje se ne prenose hranom, s posebnim naglaskom na razini provedbe i učinkovitosti nacionalnih veterinarskih programa koje sufinancira Komisija, te provedba odgovarajućih službenih kontrola.
                     
                  
                        
                           Enzootske bolesti
                        
                        
                           (npr. tuberkuloza, bruceloza)
                        
                     
                     
                        Verifikacija usklađenosti država članica s primjenjivim propisima Unije kojima se uređuje kontrola enzootskih bolesti, s posebnim naglaskom na razini provedbe i učinkovitosti nacionalnih veterinarskih programa koje sufinancira Komisija, te provedba odgovarajućih službenih kontrola.
                     
                  
                        
                           Pripravnost i prevencija
                        
                        
                           (planiranje za nepredvidive situacije)
                        
                     
                     
                        Verifikacija usklađenosti država članica s primjenjivim propisima Unije kojima se uređuje pripravnost za suočavanje s višestrukim pojavama epizootskih bolesti te provedba odgovarajućih službenih kontrola.
                     
                  4.   Dobrobit životinja
            
            
                        Prioritetno područje
                     
                     
                        Posebni ciljevi
                     
                  
                        
                           Prijevoz
                        
                        
                           (životinje nesposobne za putovanje, plovila namijenjenim prijevozu stoke, telad koja nije odbijena od sise, kontrolne točke koje se upotrebljavaju za provoz životinja)
                        
                     
                     
                        Verifikacija usklađenosti država članica s primjenjivim propisima Unije kojima se uređuje dobrobit životinja tijekom prijevoza, s posebnim naglaskom na životinje nesposobne za putovanje, plovila namijenjenim prijevozu stoke, telad koja nije odbijena od sise i kontrolne točke koje se upotrebljavaju za provoz životinja, te provedba odgovarajućih službenih kontrola.
                     
                  
                        
                           Na poljoprivrednom gospodarstvu
                        
                        
                           (nesilice)
                        
                     
                     
                        Verifikacija usklađenosti država članica s primjenjivim propisima Unije kojima se uređuje dobrobit kokoši nesilica tijekom uzgoja te provedba odgovarajućih službenih kontrola.
                     
                  
                        
                           Klanje
                        
                        
                           (preživači, perad)
                        
                     
                     
                        Verifikacija usklađenosti država članica s primjenjivim propisima Unije kojima se uređuje dobrobit preživača i peradi pri klanju te provedba odgovarajućih službenih kontrola.
                     
                  5.   Zdravlje bilja
            
            
                        Prioritetno područje
                     
                     
                        Posebni ciljevi
                     
                  
                        
                           Pojava organizama štetnih za bilje
                        
                        
                           (koji predstavljaju znatnu prijetnju)
                        
                     
                     
                        Verifikacija usklađenosti država članica s primjenjivim propisima Unije kojima se uređuje suzbijanje organizama štetnih za bilje koji su pronađeni na području Unije, s posebnim naglaskom na organizme štetne za bilje koji predstavljaju znatnu prijetnju, na primjer Xylella fastidiosa, virus smeđe naboranosti ploda rajčice, borova nematoda, strizibube roda Anoplophora, Trioza i drugi štetni organizmi koji su utvrđeni kao prioritet, te provedba odgovarajućih službenih kontrola.
                     
                  
                        
                           Pripravnost i prevencija
                        
                        
                           (planiranje za nepredvidive situacije)
                        
                     
                     
                        Verifikacija usklađenosti država članica s primjenjivim propisima Unije kojima se uređuje izrada i ažuriranje planova za nepredvidive situacije u vezi sa zdravljem bilja.
                     
                  
                        
                           Premještanje bilja, biljnih proizvoda i drugih predmeta unutar Unije
                        
                        
                           (biljne putovnice)
                        
                     
                     
                        Verifikacija usklađenosti država članica s primjenjivim propisima Unije o zdravlju bilja kojima se uređuje premještanje bilja, biljnih proizvoda i drugih predmeta unutar Unije, s posebnim naglaskom na biljne putovnice, te provedba službenih kontrola na tom području.
                     
                  6.   Stavljanje na tržište i uporaba sredstava za zaštitu bilja i održiva upotreba pesticida
            
            
                        Prioritetno područje
                     
                     
                        Posebni ciljevi
                     
                  
                        
                           Proizvodi za zaštitu bilja
                        
                        
                           (odobravanje, stavljanje na tržište i upotreba pesticida, ostataka pesticida)
                        
                     
                     
                        Verifikacija usklađenosti država članica s primjenjivim propisima Unije kojima se uređuje odobravanje, stavljanje na tržište i upotreba sredstava za zaštitu bilja i ostataka pesticida, te provedba odgovarajućih službenih kontrola.
                     
                  
                        
                           Održiva upotreba pesticida
                        
                     
                     
                        Verifikacija usklađenosti država članica s primjenjivim propisima Unije kojima se uređuje održiva upotreba pesticida te provedba odgovarajućih službenih kontrola.
                     
                  7.   Kvaliteta hrane
            
            
                        Prioritetno područje
                     
                     
                        Posebni ciljevi
                     
                  
                        
                           Ekološka poljoprivreda
                        
                     
                     
                        Verifikacija usklađenosti država članica s primjenjivim propisima Unije kojima se uređuje proizvodnja i označivanje ekoloških proizvoda (uključujući sljedivost i označivanje genetski modificiranih organizama) te provedba odgovarajućih službenih kontrola.
                     
                  
                        
                           Oznake zemljopisnog podrijetla
                        
                     
                     
                        Verifikacija usklađenosti država članica s primjenjivim propisima Unije kojima se uređuje proizvodnja i označivanje oznaka zemljopisnog podrijetla (zaštićena oznaka izvornosti (ZOI), zaštićena oznaka zemljopisnog podrijetla (ZOZP) i zajamčeno tradicionalni specijaliteti (ZTS)) te provedba odgovarajućih službenih kontrola.
                     
                  8.   Ulazak u Uniju životinja i robe iz trećih zemalja
            
            
                        Prioritetno područje
                     
                     
                        Posebni ciljevi
                     
                  
                        
                           Službene kontrole životinja i robe
                        
                     
                     
                        Verificirati ispunjavaju li države članice obveze u pogledu provedbe službenih kontrola nad životinjama i robom koji ulaze u Uniju iz trećih zemalja.
                        Verificirati ispunjava li ulazak životinja i robe u Uniju iz trećih zemalja primjenjive opće i posebne zahtjeve Unije za ulazak u Uniju.
                        Poseban naglasak stavit će se na pravila utvrđena Uredbom (EU) 2017/625 i povezanim delegiranim i provedbenim aktima.
                     
                  
                        
                           Usklađenost graničnih kontrolnih postaja
                        
                     
                     
                        Verificirati ispunjavaju li granične kontrolne postaje koje su države članice predložile za određivanje minimalne zahtjeve za granične kontrolne postaje uključujući inspekcijske centre utvrđene u primjenjivim propisima Unije prije određivanja tih postaja.
                        Verificirati ispunjavaju li granične inspekcijske postaje, određena mjesta ulaska, mjesta ulaska i mjesta prvog unosa koji su ponovno određeni u skladu s člankom 61. stavkom 2. Uredbe (EU) 2017/625 primjenjive minimalne zahtjeve.
                        Verificirati ispunjavaju li kontrolne točke koje nisu granične kontrolne postaje iz članka 53. stavka 1. točke (a) Uredbe (EU) 2017/625 primjenjive minimalne zahtjeve.
                     
                  
                        
                           Službene kontrole zdravlja bilja
                        
                     
                     
                        Verificirati ispunjavaju li države članice obveze u pogledu provedbe službenih kontrola zdravlja bilja na bilju, biljnim proizvodima i drugim predmetima koji ulaze u Uniju iz trećih zemalja.
                        Osigurati da bilje, biljni proizvodi i drugi predmeti koji ulaze u Uniju iz trećih zemalja ispunjavaju primjenjive zahtjeve Unije u pogledu zdravlja bilja za ulazak u Uniju.
                     
                  9.   Antimikrobna rezistencija
            
            
                        Prioritetno područje
                     
                     
                        Posebni ciljevi
                     
                  
                        
                           Praćenje antimikrobne rezistencije zoonotskih i komenzalnih bakterija
                        
                     
                     
                        Verifikacija usklađenosti država članice s propisima kojima se uređuje praćenje antimikrobne rezistencije zoonotskih i komenzalnih bakterija čime se pridonosi potpunoj provedbi Europskog akcijskog plana „Jedno zdravlje” za borbu protiv antimikrobne otpornosti iz 2017 (1).
                     
                  10.   Opći aspekti u poljoprivredno-prehrambenom lancu
            
            
                        Prioritetno područje
                     
                     
                        Posebni ciljevi
                     
                  
                        
                           Prijevara
                        
                     
                     
                        Verifikacija usklađenosti država članica s primjenjivim propisima Unije kojima se uređuje identifikacija i daljnje aktivnosti u vezi s prijevarnim ili obmanjujućim praksama u poljoprivredno-prehrambenom lancu te provedba odgovarajućih službenih kontrola.
                     
                  
                        
                           Poduzimanje daljnjih mjera s obzirom na preporuke revizije
                        
                        
                           (sektorske i opće)
                        
                     
                     
                        Verificirati poduzimaju li države članice odgovarajuće daljnje mjere za ispravljanje svih specifičnih ili sustavnih nedostataka utvrđenih kontrolama Komisije.
                     
                  
                        
                           Nadzor izvoza
                        
                     
                     
                        Verifikacija službenih kontrola država članica nad provedbom zahtjeva za certificiranje izvoza.
                     
                  11.   Višegodišnji program kontrola za razdoblje 2021.–2025. raščlanjen po godinama
            
            
                        Površina
                     
                     
                        Prioritetno područje
                     
                     
                        2021.
                     
                     
                        2022.
                     
                     
                        2023.
                     
                     
                        2024.
                     
                     
                        2025.
                     
                  
                        
                           Hrana i sigurnosti hrane
                        
                     
                     
                        
                           Hrana životinjskog podrijetla
                        
                     
                     
                        
                           Sigurnost mesa sisavaca i ptica te proizvoda od njih, mlijeka i mliječnih proizvoda, proizvoda ribarstva, živih školjkaša
                        
                     
                  
                        
                           Zoonoze koje se prenose hranom
                        
                     
                     
                        
                           Prioritetne zoonoze
                        
                        (na primjer: salmonela)
                     
                  
                        
                           Hrana neživotinjskog podrijetla
                        
                     
                     
                        
                           Sigurnost voća i povrća, začinskog bilja, začina i klica
                        
                     
                  
                        
                           Ostaci
                        
                     
                     
                        
                           Ostaci u živim životinjama i hrani životinjskog podrijetla
                        
                     
                  
                        
                           Kontaminanti
                        
                     
                     
                        
                           Kontaminanti u hrani neživotinjskog podrijetla
                        
                     
                  
                        
                           Sigurnosti hrane i hrane za životinje
                        
                     
                     
                        
                           Sigurnost hrane za životinje
                        
                     
                     
                        
                           Opća higijena hrane za životinje
                        
                     
                     
                         
                     
                  
                         
                     
                     
                        
                           Ljekovita hrana za životinje
                        
                     
                  
                        
                           Nusproizvodi životinjskog podrijetla i od njih dobiveni proizvodi
                        
                     
                     
                         
                     
                  
                        
                           Zdravlje životinja
                        
                     
                     
                        
                           Aktivne epizootske bolesti
                        
                     
                     
                        
                           Prioritetne bolesti
                        
                        (na primjer: afrička svinjska kuga, visokopatogena influenca ptica)
                     
                  
                        
                           Zoonoze koje se ne prenose hranom
                        
                     
                     
                        
                           Prioritetne zoonoze
                        
                        (na primjer: bjesnoća)
                     
                  
                        
                           Enzootske bolesti
                        
                     
                     
                        
                           Bolesti s aktivnim programima iskorjenjivanja
                        
                        (na primjer: tuberkuloza, bruceloza)
                     
                  
                        
                           Pripravnost i prevencija
                        
                     
                     
                         
                     
                     
                        
                           Planiranje za nepredvidive situacije u vezi sa zdravljem životinja
                        
                     
                  
                        
                           Dobrobit životinja
                        
                     
                     
                        
                           Prijevoz
                        
                     
                     
                         
                     
                     
                        
                           Životinje nesposobne za putovanje, plovila namijenjenim prijevozu stoke, telad koja nije odbijena od sise
                        
                     
                     
                         
                     
                  
                        
                           Kontrolne točke koje se upotrebljavaju za provoz životinja
                        
                     
                     
                         
                     
                  
                        
                           Na poljoprivrednom gospodarstvu
                        
                     
                     
                        
                           Kokoši nesilice
                        
                     
                     
                         
                     
                  
                        
                           Klanje
                        
                     
                     
                        
                           Preživači, perad
                        
                     
                     
                         
                     
                  
                        
                           Zdravlje bilja
                        
                     
                     
                        
                           Pojava organizama štetnih za bilje
                        
                     
                     
                        
                           Prioritetni organizmi štetnih za bilje
                        
                        (na primjer: Xylella fastidiosa, virus smeđe naboranosti ploda rajčice, borova nematoda, strizibube roda Anoplophora, Trioza)
                     
                  
                        
                           Pripravnost i prevencija
                        
                     
                     
                         
                     
                     
                        
                           Planiranje za nepredvidive situacije u vezi sa zdravljem bilja
                        
                     
                  
                        
                           Premještanje bilja, biljnih proizvoda i drugih predmeta unutar Unije
                        
                     
                     
                         
                     
                     
                        
                           Biljne putovnice
                        
                     
                  
                        
                           PPP i SUD
                        
                     
                     
                        
                           Sredstva za zaštitu bilja (PPP)
                        
                     
                     
                         
                     
                     
                        
                           Odobravanje, stavljanje na tržište i upotreba pesticida
                        
                     
                  
                        
                           Ostaci pesticida
                        
                     
                  
                        
                           Održiva upotreba pesticida (SUD)
                        
                     
                     
                        
                           Održiva upotreba pesticida
                        
                     
                  
               
            
                        Površina
                     
                     
                        Prioritetno područje
                     
                     
                        2021.
                     
                     
                        2022.
                     
                     
                        2023.
                     
                     
                        2024.
                     
                     
                        2025.
                     
                  
                        
                           Kvaliteta hrane
                        
                     
                     
                        
                           Ekološka poljoprivreda
                        
                     
                     
                        
                           Ekološka poljoprivreda
                        
                     
                  
                        
                           Oznake zemljopisnog podrijetla
                        
                     
                     
                        
                           Upotreba i označivanje ZOI-ja/ZOZP-a/ZTS-a
                        
                     
                  
                        
                           Ulazak u Uniju životinja i robe iz trećih zemalja
                        
                     
                     
                        
                           Službene kontrole životinja i robe
                        
                     
                     
                        
                           Službene kontrole životinja i robe
                        
                     
                  
                        
                           Granične kontrolne postaje
                        
                     
                     
                        
                           Usklađenost graničnih kontrolnih postaja
                        
                     
                  
                        
                           Službene kontrole zdravlja bilja
                        
                     
                     
                        
                           Službene kontrole zdravlja bilja, biljnih proizvoda i drugih predmeta
                        
                     
                     
                         
                     
                  
                        
                           Antimikrobna rezistencija
                        
                     
                     
                        
                           Praćenje
                        
                     
                     
                         
                     
                     
                        
                           Praćenje antimikrobne rezistencije zoonotskih i komenzalnih bakterija
                        
                     
                  
                        
                           Opći aspekti u poljoprivredno-prehrambenom lancu
                        
                     
                     
                        
                           Prijevara
                        
                     
                     
                        
                           Sustavi za borbu protiv prijevarnih ili obmanjujućih praksi
                        
                     
                     
                         
                     
                  
                        
                           Daljnje mjere
                        
                     
                     
                        
                           Poduzimanje daljnjih mjera s obzirom na preporuke revizije
                        
                     
                  
                        
                           Izvoz
                        
                     
                     
                        
                           Nadzor Komisije nad kontrolama država članica nad provedbom zahtjeva za certificiranje izvoza
                        
                     
                  
               (1)  COM(2017) 339 final.